Foto: Reuters 16 sentabrda Barselonadagi novvoyxonalardan birida ikki marta maishiy gaz portlashi oqibatida kamida 21 kishi jarohat oldi. Bu haqda El Pais nashri xabar bermoqda. Ma’lumotlarga ko‘ra, jarohatlanganlardan birining ahvoli og‘ir, 8 kishi jiddiy jarohat olgan. 6 kishiga voqea joyida yordam ko‘rsatilgan, qolgan jarohatlanganlar esa shifoxonaga yetkazilganlar. Voqea ertalab 5 qavatli binoning 1-qavatida yuz bergan. Dastlabki ma’lumotlarga ko‘ra, novvoyxonada gaz qozoni portlagan.